**PROCES-VERBAL AL ŞEDINŢEI ORDINARE A CONSILIULUI LOCAL ŞIMAND DIN DATA DE 18.04.2017.**

Încheiat azi, 18.04.2017, cu ocazia şedinţei ordinare a Consiliului Local Şimand, convocată prin Dispoziţia Primarului nr.123/12.04.017.

**ORDINE DE ZI:**

La şedinţă sunt prezenţi 12 consilieri din cei 12 în funcţie.

La şedinţă participă domnul primar Dema Florin-Liviu, doamna secretar Brîndaş Lavinia, d-na Fruja Monica, șef birou financiar-contabil.

Preşedinte de şedinţă este domnul Bogdan Petru.

**1.PROIECT DE HOTĂRÂRE PRIVIND APROBAREA ORDINII DE ZI A ŞEDINŢEI ORDINARE A CONSILIULUI LOCAL ŞIMAND DIN DATA DE 18.04.2017.**

**INIŢIATOR, PRIMAR DEMA FLORIN LIVIU**

**D-nul președinte supune la vot proiectul de hotărâre care este votat cu** 12 voturi pentru (**Bodnariu, Bogdan, Capra, Ciobotă, Dudaș, Fruja, Groza, Lihor, Neamți, Para, Pocioian, Sodinca), devenind astfel Hotărârea nr.37**.

**2.PROIECT DE HOTĂRÂRE PRIVIND APROBAREA PROCESULUI–VERBAL AL ŞEDINŢEI ORDINARE A CONSILIULUI LOCAL ŞIMAND DIN DATA DE 28.03.2017.**

**INIŢIATOR, PRIMAR DEMA FLORIN-LIVIU**

**D-nul președinte: Dacă aveți propuneri sau opinii care nu au fost menționate în conținutul procesului verbal, vă rog să le expuneți.**

**D-nul președinte supune la vot proiectul de hotărâre care este votat cu** 11 voturi pentru (**Bodnariu, Bogdan, Capra, Ciobotă, Dudaș, Fruja, Groza, Lihor, Neamți, Para, Pocioian) și o abținere (Sodinca), devenind astfel Hotărârea nr.38.**

**3.PROIECT DE HOTĂRÂRE PRIVIND APROBAREA TAXEI SPECIALE DE SALUBRIZARE LA NIVELUL COMUNEI ŞIMAND.**

**INIŢIATOR, PRIMAR DEMA FLORIN-LIVIU**

**D-nul președinte: Acest proiect trebuia introdus mai demult pe ordinea de zi. Dacă am fi fost curioși să vedem câți bani s-au alocat din bugetul local, din iunie 2016 până în prezent, ne-am fi dat seama că mai trebuia să plătim vreo 2000-3000 lei și ne apropiam de suma pe care am alocat-o pentru capelă. Până în momentul de față a fost plătită din bugetul local suma de 117.596,44 lei. Nu este legal să suportăm din bugetul local colectarea gunoiului menajer.**

**D-nul Neamți: Eu am înțeles că plata gunoiului menajer din bugetul local se va suporta până la organizarea licitației pentru delegarea serviciului de salubrizare al comunei.**

**D-nul primar: Am organizat licitația, însă nu s-a prezentat nimeni.**

**D-nul Dudaș: Conform art.1 alin.3 din** regulamentul de aplicare a taxei speciale de salubrizare la nivelul comunei Șimand: **Taxele speciale se încasează numai de la persoanele fizice și juridice care beneficiază de serviciile oferite de instituția sau serviciul public de interes local, potrivit Regulamentului de organizare și funcționare al acestora, sau de la cele care sunt obligate, potrivit legii, să efectueze prestații ce intră în sfera de activitate a acestui tip de serviciu.** Dacă mie nu mi se prestează serviciul, nu pot fi obligat la plata acestuia.

D-nul Neamți: Mai bine ca valoarea taxei speciale de salubrizare să fie mai mare.

**D-nul președinte: Propun ca valoarea taxei speciale de salubrizare pentru utilizatorii persoane fizice**, să fie de **5,5 lei/persoană/lună inclusiv TVA**, care include colectarea, transportul şi depozitarea deşeurilor precum şi taxa de mediu **iar pentru utilizatorii persoane juridice** care nu deţin contract încheiat cu un prestator pentru colectarea, transportul şi depozitarea deşeurilor, taxa specială de salubrizare să fie de **60 lei/mc/lună inclusiv TVA,** care include colectarea, transportul, depozitarea deşeurilor şi taxa de mediu aferentă.

**Se supune la vot propunerea d-nului președinte și se aprobă cu** 12 voturi pentru (**Bodnariu, Bogdan, Capra, Ciobotă, Dudaș, Fruja, Groza, Lihor, Neamți, Para, Pocioian, Sodinca).**

**D-nul președinte supune la vot proiectul de hotărâre care este votat cu** 12 voturi pentru (**Bodnariu, Bogdan, Capra, Ciobotă, Dudaș, Fruja, Groza, Lihor, Neamți, Para, Pocioian, Sodinca), devenind astfel Hotărârea nr.39**.

**4.PROIECT DE HOTÂRÂRE PRIVIND APROBAREA REGULAMENTULUI DE APLICARE A TAXEI SPECIALE DE SALUBRIZARE LA NIVELUL COMUNEI ŞIMAND**

**INIȚIATOR, CONSILIER LOCAL BOGDAN PETRU**

**D-nul președinte: Art.5 al Regulamentului, referitor la valoarea taxei speciale de salubrizare se va modifica corespunzător, celor aprobate mai sus.**

**D-nul Sodinca: Dacă Primăria cumpără tomberoanele, pot fi acestea transferate la persoanele fizice, din punct de vedere contabil?**

**D-na Fruja: Da, după achitarea contravalorii acestuia.**

**D-nul președinte supune la vot proiectul de hotărâre care** care este votat cu 8 voturi pentru(**Bodnariu, Bogdan, Capra, Fruja, Lihor, Neamți, Pocioian, Sodinca) și 4 abțineri(Ciobotă, Dudaș, Groza, Para), devenind astfel Hotârârea nr.40.**

**5.** PROIECT DE **HOTĂRÂRE PRIVIND APROBAREA REGULAMENTULUI PENTRU ATRIBUIREA CONTRACTELOR DE FINANŢARE NERAMBURSABILĂ DIN FONDURILE BUGETULUI COMUNEI ȘIMAND, ALOCATE PENTRU ACTIVITĂŢI NONPROFIT POTRIVIT LEGII NR. 350/2005.**

**INIŢIATOR, PRIMAR DEMA FLORIN-LIVIU**

 **D-nul președinte supune la vot proiectul de hotărâre care este votat cu** 12 voturi pentru (**Bodnariu, Bogdan, Capra, Ciobotă, Dudaș, Fruja, Groza, Lihor, Neamți, Para, Pocioian, Sodinca), devenind astfel Hotărârea nr.41.**

**6.** **PROIECT DE HOTĂRÂRE PRIVIND APROBAREA REGULAMENTULUI PENTRU ATRIBUIREA CONTRACTELOR DE FINANŢARE NERAMBURSABILĂ DIN FONDURILE BUGETULUI COMUNEI ȘIMAND, ALOCATE PENTRU ACTIVITĂŢI NONPROFIT POTRIVIT LEGII NR. 350/2005, DIRECŢIA DE FINANŢARE CULTURĂ.**

**INIŢIATOR, PRIMAR DEMA FLORIN-LIVIU**

**D-nul președinte supune la vot proiectul de hotărâre care** care este votat cu 12 voturi pentru(**Bodnariu, Bogdan, Capra, Ciobotă, Dudaș, Fruja, Groza, Lihor, Neamți, Para, Pocioian, Sodinca), devenind astfel Hotârârea nr.42.**

**7.** **PROIECT DE HOTĂRÂRE PRIVIND ÎNCHIRIEREA PRIN LICITAŢIE PUBLICĂ A IMOBILULUI ÎNSCRIS ÎN C.F. NR. 301253 ȘIMAND CU NR. TOP 104, ȘIMANDUL DE SUS, ÎN SUPRAFAȚĂ DE 75,28 MP PENTRU DESFĂȘURAREA DE ACTIVITĂȚI MEDICALE – MEDICINA VETERINARĂ.**

**INIŢIATOR, PRIMAR DEMA FLORIN-LIVIU**

**D-nul președinte: Comisia juridică a acordat aviz favorabil acestui proiect de hotărâre, în condițiile punerii în acord a suprafeței ce urmează a fi închiriată, întrucât prin cererea nr.** 1668/28.03.2017 a S.C. VETERINARY ȘIMAND se solicită 54,60 mp iar în proiectul de hotărâre suprafața ce se propune a fi închiriată este de 75,28 mp.

**D-**na secretar: Aceasta este suprafața rezultată în urma măsurătorilor.

În timpul ședinței a avut loc o discuție telefonică cu admnistratorul S.C. Veterinary Șimand, dr. Mureșan Marius, acesta fiind de acord cu suprafața de 75,28 mp, rezultată în urma măsurătorilor.

**D-nul președinte supune la vot proiectul de hotărâre care** care este votat cu 11 voturi pentru(**Bodnariu, Bogdan, Capra, Ciobotă, Dudaș, Fruja, Groza, Lihor, Neamți, Para, Pocioian, Sodinca) și o abținere(Para), devenind astfel Hotârârea nr.43.**

**8. PROIECT DE HOTĂRÂRE PRIVIND MODIFICAREA ORGANIGRAMEI ŞI A STATULUI DE FUNCŢII AL APARATULUI DE SPECIALITATE AL PRIMARULUI COMUNEI ȘIMAND, JUDEȚUL ARAD.**

**D-nul președinte supune la vot proiectul de hotărâre care** care este votat cu 12 voturi pentru(**Bodnariu, Bogdan, Capra, Ciobotă, Dudaș, Fruja, Groza, Lihor, Neamți, Para, Pocioian, Sodinca), devenind astfel Hotârârea nr.44.**

**9.DIVERSE.**

**INIŢIATOR, PRIMAR DEMA FLORIN-LIVIU**

**D-nul Para: Domnule primar, dacă se poate, pe perioada verii, ora de desfășurare a ședințelor de Consiliu să fie dupa ora 18,00.**

**D-nul primar: Le vom ține de la ora 19,00.**

**D-nul Lihor: Domnule primar, nu s-ar putea ca țarcurile pentru peturi să fie puse mai în spate?**

**D-nul primar: Se poate.**

**D-nul Dudaș: Domnule primar, pe strazi sunt oi, capre, vaci. Ce facem cu ele?**

**D-nul președinte: Este de competența primarului să aplice Regulamentul de ordine publică și gospodărire a comunei Șimand, pe care l-am aprobat și să aplice amenzi.**

**D-nul primar: Vom lua măsuri ca acestea să nu mai fie lăsate pe străzi.**

**D-nul Bogdan: În 30.09.2016 am aprobat PUD-UL lui Albici Călin. Am înțeles că sunt ceva probleme.**

**D-nul primar: Avem o sentință judecătorească de pus în executare, al cărei obiect este refacerea planului parcelar recepționat de către OCPI Arad, în sensul introducerii terenului situat în parcela 105/21, conform planului parcelar inițial care a stat la baza emiterii titlului de proprietate. Acel plan parcelar inițial a fost anulat, a fost realizat un alt plan parcelar, iar parcela 105/21, unde se solicită a se face punerea în posesie a fost radiată, parcela 105/20 și 22, fiind cumpărată de către Albici Călin. Conform sentinței judecătorești, persoana respectivă ar trebui pusă în posesie peste casa lui Albici Călin.**

**D-nul președinte. Nu știu dacă din partea consiliului local este mandat vreun consilier să încheie contracte de voluntariat cu pompierii voluntari. Au contracte?**

**D-nul primar: Unii au.**

**D-nul președinte: Am alocat pentru ziarul local suma de 12.600 lei. Acei bani sunt de la cetățeni. Am fost acuzat că am început campania electorală. Nu am început-o. Alții au început-o. Mare atenție cu ceea ce se scrie în ziarul local. Nu facem publice situații politice în acest ziar. Aici trebuia publicat bugetul local și Regulamentul de ordine publică și gospodărire al comunei Șimand.**

**D-nul Sodinca: Îmi asum interviul care a fost publicat în ziar.**

 Epuizându-se punctele de pe ordinea de zi, şedinţa este declarată închisă, drept pentru care am încheiat prezentul proces-verbal.

 Preşedinte de şedinţă, avizat de legalitate,

 Bogdan Petru secretar Brîndaş Lavinia